Daniel Mananta (ing MTV biyasa diundang VJ Daniel; ). Daniel Mananta ya iku salah sijiné présènter kang asalé saka Indonésia. Kariré diwiwiti nalika Daniel dadi VJ ing MTV Indonésia. Daniel dadi VJ wiwit sasi Mèi 2003. Daniel iku lulusan saka Univèrsitas Edith Cowan Perth, Australia. Saliyané dadi VJ, Daniel uga ngembangaké kariré kanthi akting. Daniel banjur main ing sinétron kang judhulé I Love U Boss. Wong lanang kang nduwé awak atlètis lan sixpack iki duwé awak kang dhuwuré 187 cm.

Kariré sangsaya misuwur nalika Daniel dadi présènter ing acara Indonesian Idol wiwit mangsa katelu nalika taun 2006 nganti taun 2010. Nalika iku, Daniel Mananta nggentèni présènter Irgy Ahmad Fahrezi. Daniel Mananta seneng karo musik J-Rock lan Jazz. Saliyané iku, Daniel uga seneng karo kabudayan Jepang, maca komik lan bal-balan. Saliyané iku Daniel uga tau akting layar amba ing filem kang judhulé "Rumah Dara". Film iki digawé nalika taun 2010. Film iki kang ndadèkaké Daniel Mananta banjur seneng akting. Nalika sasi Fèbruari taun 2007, Daniel ketemu karo salah siji pimpinan MTV. Prastawa iki kang ndadèkaké Daniel bisa duwé karir dadi VJ MTV.

Nalika lagi syuting stripping Daniel nduwé akal kanggo modhifikasi mobilé dadi ruwangan kang ora mboseni. Contoné, Daniel mènèhi TV lan PS supaya nalika lèrèn syuting Daniel bisa main game saéngga ora bosen.

Kauripan pribadi 
Daniel Mananta tau pacaran karo kancané kang padha-padha nduwé karir dadi VJ MTV ya iku VJ Marissa. Nanging gegayutan iki banjur pedhot.

Sinétron 
Sinétron kang dibintangi Daniel Mananta.
 I Love U Boss
 Antara Cinta dan Dusta
 Daniel Mananta

Filmografi 
Filn kang dibintangi Daniel Mananta.
 Rumah Dara (2010)

Iklan 
 ''Honda Vario Z28

Cathetan sikil 

Aktor Indonésia
VJ MTV Indonésia
Tionghoa-Indonésia
Wong Jakarta
Tokoh Kristen Indonésia